“СЭТГЭЛ СУДЛАЛ” ЭРДЭМ ШИНЖИЛГЭЭНИЙ  СЭТГҮҮЛИЙН ӨГҮҮЛЭЛД ТАВИГДАХ ШААРДЛАГА
Сэтгэл судлал - онол арга зүйн олон улсын (ISSN2663-6301) дугаар бүхий сэтгүүлд өгүүлэл бичиж буй зохиогчид энэхүү зөвлөмжийг баримтална.
Нэг. Судалгааны өгүүллийн бүтэц
Сэдэв, гарчиг
Өгүүллийн сэдэв, гарчиг нь өгүүллийн гол санааг агуулсан товч, тодорхой, оновчтой томьёологдсон
12-оос дээшгүй үгэнд багаан томоор бичсэн байна.
Зохиогчийн хаяг
Зохиогчийн овог нэр дарааллаараа бүтнээрээ байх ба нэрсийн дор байгууллагын нэр, нэгжийн нэр, ORCID дугаар, холбоо барих зохиогчийн имэйл хаяг байна. 
Хураангуй (Англи хэлээр)
Хураангуй нь судалгааны ажлын агуулгын гол санааг товч тодорхой, ойлгомжтой байдлаар илэрхийлсэн 150-200 орчим үгтэй байна. Хураангуйг Times New Roman дээр 11pt үсгийн өндөртэйгээр бичнэ.
Түлхүүр үг
Өгүүллийн утгыг илэрхийлж чадахуйц 4-8 нэр үг ба холбоо үгийг бичнэ. Түлхүүр үгэнд өгүүллийн гарчигт орсон үгс орохгүй. 
Удиртгал                                                                                                                                                                                                                              
Удиртгал хэсэгт судалгааны арга, хэрэгцээ шаардлага, дэвшүүлж буй асуудал эсвэл судлах асуудлы авч үзэх болсон шалтгаан, таамаглал зэргийг дурдана. Times New Roman, 11pt үсгийн өндөртэйгөөр бичнэ. 
Үндсэн хэсэг
Үндсэн хэсэгт судалгааны хамрах хүрээ болон судалгааг ямар арга, аргачлалаар боловсруулсан, чанар, тоон үзүүлэлт бүхий статистик боловсруулалтын аргачлалыг бичнэ. Times New Roman, 11pt үсгийн өндөртэйгөөр бичнэ.
Судалгааны арга зүй
Өөрийн судалгааны үр дүнг бусад судлаачдын судалгааны үр дүн, онол, арга зүйн чиглэл, үзэл
баримтлалтай хэрхэн холбогдох хийгээд таамаглалаа хэрхэн баталсан, эсвэл үгүйсгэсэн, ямар
дүгнэлтэд хүрч байгаа зэргийг эшлэл, баримт, нотолгоотой гаргана. Тоон үзүүлэлтэд математик
боловсруулалт хийж, бичнэ.
Судалгааны үр дүн
Судалгааны үр дүн хэсэгт судлаач гаргасан үр дүнгээ баталгаатай, логик, дэс дараалал сайтай, эмх цэгцтэй, ойлгомжтой бичнэ. 
Дүгнэлт
Судалгааны ажлын үр дүнгээс судлах асуудлыг ямар түвшинд шийдсэн тухай дүгнэлтийг шинжлэх ухааны үндэслэлтэй дүгнэж бичнэ.
Хэлэлцүүлэг 
Судалгааны үр дүнг онол, загвартай холбон задлан шинжлэх, өмнөх судалгааны ажлуудтай харьцуулах, онолын болон практик ач холбогдлыг тодорхойлох, судалгааны хязгаарлалтуудыг бодитойгоор дурдах, цаашдын судалгаанд анхаарах чиглэл, санал дэвшүүлэх үүднээс тусган бичнэ.
Хоёр. Бүтээлд тавих шаардлага
А. Техник шаардлага
· Өгүүллийг Microsoft Office Word программ дээр Times New Roman фонт, 11pt үсгийн хэмжээг сонгон бичнэ. Хуудасны зай дээд, доод, зүүн талаас 2.0 см, баруун талаас 3.0 см байна. 
· Өгүүлэл нь гарчиг, хураангуй, түлхүүр үг, арга зүй, үндсэн бичвэр, үр дүн, дүг нэлт, хэлэлцүүлэг, ном зүй, хавсралт, title, abstract, keywords хэсгүүдээр бүрдсэн 8-12 хуудсанд багтсан байна. 
· Хүснэгт, зураг нь дугаартай, тодорхой тайлбартай байх бөгөөд зүүн талын буланд бичнэ. Зургийн эх сурвалжийг дурдсан, тайлбартай байх бөгөөд зургийн доор налуугаар 10pt үсгийн хэмжээг сонгон бичнэ. 
Б. Агуулгад тавигдах шаардлага
· Эрдэм шинжилгээний өгүүлэл нь сэдвийн хүрээнд эрдэмтэн, судлаачдын бүтээлээс эш татаж, сүүлийн үеийн судалгааны ажлын үр дүнг тусгасан, судалгаа, шинжилгээний тодорхой аргачлалыг хэрэглэсэн, судалгаа нь туршилт судалгаанд суурилсан, өөрийн дэвшүүлж буй санааг бусад эрдэмтэн, судлаачийн үзэл санаагаар баталсан эсвэл үгүйсгэсэн, эшлэл авсан, шийдвэрлэх зохистой санал дэвшүүлсэн, судалгааны ач холбогдол бүхий байна.
· Сэтгүүлд хэвлэгдэх материал нь бусад эрдэм шинжилгээний сэтгүүлд хэвлэгдээгүй байх.
· Эшлэл, зүүлт, ном зүйг АРА-7-р загварын дагуу хийнэ.
Гурав. Ном зүй бичилтийн загвар АРА-7-р загвар байна.
Дээрх шаардлага хангасан өгүүллийг СЭТГЭЛ СУДЛАЛ сэтгүүлийн psy.setguul@gmail.com хаягаар илгээнэ үү.

